Eurolaul 2002

Eurolaul 2002 oli 9. Eurolaulu konkurss, kus valiti Eestit 2002. aasta Eurovisiooni lauluvõistlusel esindavat laulu. Eurolaul toimus Tallinna Linnahallis 26. jaanuaril 2002. Saatejuhid olid Marko Reikop ja Karmel Eikner. Eesti võistles Eurovisiooni lauluvõistlusel korraldajana. Eurovisioon toimus 25. mail 2002. Esinedes võistlusel kaheksandana, saavutas Eesti 111 punktiga 24 osaleva riigi seas kolmanda koha. Enne 2002. aasta Eurolaulu oli Eesti Eurovisiooni lauluvõistlusel osalenud kokku seitse korda alates selle esmakordsest esinemisest 1994. aastal. Eurovisiooni võitis 2001. aastal lauluga "Everybody", mille esitasid Tanel Padar, Dave Benton ja 2XL. Eesti rahvusringhääling, Eesti Televisioon (ETV), kandis sündmust üle Eesti-siseselt ja korraldas valimisprotsessi. Alates Eesti Eurovisiooni debüüdist on ETV korraldanud Eurolaulu, kus võistlevad erinevad artistid, et valida Eesti võistluslugu Eurovisiooni lauluvõistlusele. Eurolaulu konkurssi on korraldatud alates 1996. aastast. 6. novembril 2001 kuulutas ETV välja Eurolaul 2002 korraldamise, et välja selgitada 2002. aasta Eurovisiooni Eesti esindaja. Eurolaul 2002 oli üheksas Eesti eelvoor, kus valiti Eesti 2002. aasta Eurovisiooni lauluvõistluse esindaja. Eurolaulu finaalis osales kümme laulu. Finaal toimus 26. jaanuaril 2002 Tallinna Linnahallis. Õhtujuhid olid Marko Reikop ja Karmel Eikner. 6. novembril 2001 avas ETV lauljatele ja heliloojatele tööde esitamise konkursi, tähtajaga kuni 3. detsember 2001. Tähtajaks laekus rekordilised 90 tööd, mis ületab varasema 2001. aasta Eurolaulu püstitatud rekordi 80 lugu. 10-liikmeline žürii valis tööde hulgast välja 10 finalisti ja valitud laulud kuulutati välja 6. detsembril 2001. Artistide seas oli ka üks eelmine Eurovisiooni lauluvõistluse osaleja Ivo Linna, kes esindas Eestit 1996. aastal koos Maarja-Liis Ilusaga. Gerli Padar on varem võistelnud Eurolaulu konkursil. Eelvaliku žüriisse kuulusid Meelis Kapstas (ajakirjanik), Jaan Elgula (muusik), Jaan Karp (muusik), Priit Hõbemägi (kultuurikriitik), Allan Roosileht (Star FM saatejuht), Aarne Saluveer (koorijuht), Maido Maadik (Eesti Raadio helirežissöör), Hanna-Liina Võsa (laulja), Karmel Eikner (ajakirjanik) ja Priit Pajusaar (helilooja). Finaal toimus 26. jaanuaril 2002. aastal. Konkursil võistles kümme laulu. Rahvusvaheline žürii valis võitjaks Sahlene lauluga "Runaway". Toimus ka mitte arvestusse minev avalik telehääletus, kus koguti 34 399 häält ja mille võitjaks valiti Nightlight Duo ja Cowboysi esituses "Another Country Song". Rahvusvahelise žürii koosseisu kuulusid Nicki French (Suurbritannia), L-G Alsenius (Rootsi), Nuša Derenda (Sloveenia), Louis Walsh (Iirimaa), Bo Halldórsson (Island), Manfred Witt (Saksamaa), Marlain (Küpros) ja Moshe Datz. (Iisrael). Punkte andis 8-liikmeline rahvusvaheline žürii. L-G. Alsenius Nuša Derenda Manfred Witt Moshe Datz Nicki French Björgvin Halldórsson Louis Walsh Marlén Angelídou Eurovisiooni reeglite kohaselt võistlesid finaalis kõik riigid, välja arvatud 2001. aasta kuus viimast kohta. Korraldajariigina kvalifitseerus Eesti automaatselt 25. mail 2002. aastal Eurovisiooni lauluvõistlusele. 9. novembril 2001. aastal toimus esinemis järjekorra loosimine, Eesti osales finaalis loosi tahtel kaheksandana, peale Venemaad ja enne Makedooniat. Sahlenel oli laval viis taustalauljat: Charlotte Berg, Jelena Juzvik, Joel Sahlin, Jüri Mazurtšak ja Lena Olsson-Björkén. Eesti saavutas finaalis 111 punktiga kolmanda koha. Eurovisiooni lauluvõistlus oli Eestis eetris ETV-s koos Marko Reikopi kommentaaridega. Eesti pressiesindaja, kes finaalis Eesti hääled välja kuulutas, oli Ilomai Küttim "Elektra".